Wysiging soos op 05:13, 4 September 2017
Opruim, replaced: meer of min → min of meer using AWB
Wysiging soos op 00:55, 28 April 2016 (wysig)
k (→‎Terminologiese problematiek)
Wysiging soos op 05:13, 4 September 2017 (wysig) (maak ongedaan)
k (Opruim, replaced: meer of min → min of meer using AWB)
Onder dele van die bevolking was daar ook baie jare ná die bou van die Berlynse Muur ontevredenheid met die politieke bestel en die ekonomiese toestande in die DDR. Aangesien andersdenkendes deur die veiligheidsdiens dopgehou is, het openbare betogings en proteste baie selde voorgekom. Nogtans het bekende persoonlikhede en klein groepe burgers hul misnoeë soms deur "afwykende gedrag" te kenne gegee.<ref>Wolfgang Ribbe en Jürgen Schmädeke (1988), bl. 229</ref>
Christelike kerke was die enigste groot instellings wat meermin of minmeer onafhanklik van party en staat bestaan het en sodoende 'n forum vir diegene kon bied wat met die amptelike beleid van party en regering ontevtrede was. Openbare betogings en ander aksies was ook hier ondenkbaar, met uitsondering van die kerklike vredesbeweging ''Schwerter zu Pflugscharen'' ("Swaarde tot ploegskare") wat openlik protes teen die amptelike beleid van "gewapende vrede" aangeteken het.
Die ''Berliner Appell'' van 1982 was die eerste opposiesiegroep waarin lede van die Christelike vredesbeweging met Marxistiese regeringskritici soos Robert Havemann saamgewerk het. 'n Openbare vredebetoging is in 1983 deur die owerheid verbied. Een jaar later het dramatiese tonele hulle in die ambassades van westelike lande en die permanente verteenwoordiging van die Bondsrepubliek Duitsland afgespeel nadat DDR-burgers emigrasiepermitte geëeis en geweier het om die geboue weer te verlaat.
Gedurende die Koue Oorlog was daar verskillende naamkonvensies ten opsigte van die twee dele van Berlyn. Hierdie tematiek was ideologies gelaai en aan die wisselende politieke vereistes onderworpe. In geografiese konteks is daar egter steeds na die hele stad verwys, en ook in amptelike dokumente soos byvoorbeeld geboortesertifikate is uitsluitlik die naam ''Berlin'' gebruik.
Indien daar in ander opsigte uitdruklik na Oos-Berlyn verwys moes word, is dit of deur die konteks bepaal of deur toevoegsels verduidelik. In Wes-Berlyn en in die Bondsrepubliek Duitsland was ''Berlin (Ost)'' as amptelike naamkonvensie gebruiklik. 'n Kommissie van die Wes-Berlynse Senaat het in 1960 aanbeveel dat ''Oos-Berlyn'' 'n geskikte term vir nie-amptelike gebruik sou wees.
Later is hierdie term ook deur gesaghebbende woordeboeke soos die Wes-Duitse ''Duden'' oorgeneem, en tans word dit daarnaas ook in die meeste wetenskaplike publikasies gebruik. In bibliografiese literatuurlyste word dikwels na ''Berlin (DDR)'' verwys, terwyl die Wes-Duitse omgangstaal die voorkeur aan terme soos ''Sowjetsektor'', ''Ostsektor'' en ''Ostberlin'' gegee het.